Oljeproduksjonen stuper i Norge

Ingen steder i verden faller oljeproduksjonen kraftigere enn i Norge. BP-sjef kaller situasjonen dramatisk og mener vi går tom for olje om 8,5 år hvis det ikke gjøres nye funn.

PÅ VEI NED: Oljeproduksjonen stuper i Norge. Her fra Statfjord A-plattformen. Vis mer

Publisert: Publisert: 16. juni 2011 06:05

Oljeselskapets BPs oljeekspert Benjamin Kloos sier til Dagens Næringsliv at Norge er en tydelig illustrasjon på produksjonsfallet på såkalte modne felt.

Oljeproduksjonen i 2010 økte kraftig i land som Nigeria og Kina, mens Norge ligger på bunnplass på oversikten til BP.

– Dette betyr selvsagt ikke at Norge vil gå tom for olje om 8,5 år. Men det er en indikasjon på hvor store reservene faktisk er, sier Kloos.

På verdensbasis anslår BP at dagens oljereserver vil holde i 46 år til, mens gasslagrene vil rekke i omtrent 60 år.